Bannermanov zovoj
Bannermanov zovoj (lat. Puffinus bannermani) je vrsta morske ptice iz porodice zovoja. Neki ga autori smatraju podvrstom audubonskog zovoja.

Stanište
Staništa su mu vode izvan obale. Pelagičan je, ali pravi kolonije blizu kopna. Gnijezdi se na oceanskim otocima, koraljnim atolima, i stijenovitim otočićima otočja Volcano i otočne skupine Ogasawara južno od Japana. Migrira obično prema morima južno od Japana. Ne udaljava se previše od ovog područja.

Veličina populacije nije s točnošću procijenjena, ali se pretpostavlja da je broj jedinki u padu.

Prehrana i gniježđenje
Ova je vrsta malo istražena, ali na temelju sličnih vrsta se pretpostavlja da se hrani ribom, i glavonošcima koje lovi obrušavanjem iz zraka ili ronjenjem (del Hoyo et al. 1992, Brooke 2004). Gnijezdi se u kolonijama u šupljinama među stijenama ili rupama u tlu koje sam iskopa.

Reference

Zovoji